हून जदके स्थिति सामान्य होन लगी ऐ तां एह् कुदरती ऐ जे महिलाएं उप्पर अत्याचार बधे न कीजे उदा दमन असानी कन्नै होई जंदा ऐ। अरोपी अपनी गंदी करतूतें गी सामनै नेईं त्यांदा ऐ जेह्‌दे कारण सेना प्रमुख गी जनता बशकार एह् गलाने दा मौका थ्होंदा ऐ जे महिला लश्कर आंतकवादी संगठन दी मेंबर ही। एह्‌दे कन्नै गै एह् ब्यान बी जुड़दा ऐ जे डोडा च आंतकियें कन्नै टाक्करे च दऊं महिलां मारियां गेइयं। सुरक्षाकर्मी कस्बे च मारी गेई दऊं मरिलाएं दी तस्वीरें कन्नै औंदे न जदके एह् अपने आपै च अविश्वसीय ऐ कीजे तस्वीरां कोई नेहा सबूत नेईं ऐ जेह्‌ड़ा एह् साबत करै जे मरने आह्‌ला आंतकी गतिविधियें च लिप्त हा। निजी टीवी चैनलें दी जसूसी रपोटें दा बी शुक्रगजार होना पौग जिनें एह् खलासा कीता ऐ जे मारी गेदी दौंने महिलाएं दा आंतकी संगठनें कन्नै कोई लैना देना नेईं हा ते उंदा कोई नेहा पछोकड़ नेईं हा जेह्‌ड़ा इस गल्लै गी साबत करदा होऐ जे दौनें पछोकड़ नेईं हा जेह्‌ड़ा इस गल्लै गी साबत करदा होऐ जे दौनें पछोकड़ च कदें आंतकी संगठनें कन्नै जुड़ी दियां हियां। मकामी आंतकी कन्नै उंदा रिश्ता उयां गै हा जियां के जागत ते कुड़ी च प्रेम प्रसंग दा होंदा ऐ। हाल दे गै सैक्स कांड च बी इस गल्लै दा खलासा होआ हा जे सेना आंतकियें गी दबोचने लेई कुड़ियें दा इस्तेमाल करदी ऐ। एह् शर्मनाक ऐ। सेना प्रमुख दा ब्यान टीवी रपोट परैंत किश होर गै पैह्‌लू पेश करदा ऐ ते एह्‌दे शा नेहा लगदा ऐ जे सुरक्खेआ दे नांऽ उप्पर महिलाएं गी मारने दे मामले दी जांच दी मंग गी दबाने लेई गै सेना ने नेहा ब्यान दित्ता ऐ।